**Специальность:\_\_**23.02.01\_Организация перевозок и управление на автомобильном\_\_\_ транспорте \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Курс**:\_\_\_\_1 \_\_\_, группа(ы)\_\_\_ОП\_\_199 - 2\_\_\_\_\_\_\_\_\_\_\_ \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Дисциплина** \_\_\_ \_Родная (татарская) литература\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_

**ФИО преподавателя**\_ Демидова Л.А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**27.03.2020**

**Тема. Әмирхан Еники тормыш юлы һәм иҗаты.**

**Биографиясе. Иҗаты. Язган әсәрләре. Бүләкләре.**

Әмирхан Еники (Әмирхан Нигъмәтҗан улы Еникеев) 1909 елның 2 мартында Башкортстанның Благовар районы Яңа Каргалы авылында таза хәлле крестьян гаиләсендә туган. 1911 елда аның әтисе гаиләсе белән Әмирханга 2 яшь булганда Яңа Каргалыдан кырык чакрым ераклыктагы Дәүләкән дигән станциягә күченә. Әмирханның балалык һәм мәктәп еллары шунда уза,башлангыч белемне шунда ала.
Яшьтән үк әдәбият, иҗат эше белән кызыксынган Әмирхан Еники 1925 елның җәендә Казанга килә һәм китап кибетенә курьер булып эшкә урнаша. Бер елдан ул Казан университеты каршындагы рабфакка укырга керә. Шушы чорда көндәлек матбугат битләрендә аның әдәби парчалары һәм хикәяләре күренә башлый.

 Ә.Еникинең җитлеккән әдәби иҗаты Бөек Ватан сугышы елларында башлана. Бу еллар аның өчен катлаулы һәм тирән мәгънәле тормыш мәктәбенә әвереләләр. Сугыш чорында ул дөньяны һәм кешеләрне төрле яклабрак, тирәнрәк аңларга өйрәнә. Нәкъ менә шушы шартларда Ә.Еникинең иҗат үзенчәлеге формалаша башлый. Моны аның сугыш елларында язылган “Бала”, “Ана һәм кыз”, “Бер генә сәгатькә”, “Ялгыз каен”, “Мәк чәчәге” кебек хикәяләрендә шактый ачык күрергә була? Аларда, ул вакытта әдәбиятта гомумән кабул ителгәнчә, сугыш кырын, анда күрсәтелгән батырлыкларны сурәтләү максат итеп куелмый, автор игътибары сугыш темасын күбрәк мораль-этик планда, кешеләр күеле аша яктыртуга юнәлдерелә.
 1927–1933 еллар арасында Ә. Еники Донбасста – ликбез курсларында Укытучы, Казан мех фабрикасында – сортировщик, «Кызыл Татарстан» газетасы редакциясендә штаттан тыш хәбәрче хезмәтендә була, бер үк вакытта, төп эшеннән аерылмыйча, 1931–1933 елларда Казанда Хезмәтне фәнни оештыру институтында (ИНОТ) укый. Шуннан соң ул Ватан сугышына кадәр Казандагы җирле промышленность системасында техник укыту буенча методист (1934–1935), кинофикация трестында инструктор (1935–1936), «Азер кино» (Баку) студиясенең райондагы махсус вәкиле (1936–1937), Казанның 2нче номерлы тегү фабрикасы каршындагы стахановчылар мәктәбендә (1937–1939) һәм Үзбәкстанның Маргилан шәһәрендәге гомуми белем бирү мәктәпләренең берсендә укытучы булып эшли. 1941–1945 елларда әдип – Ватан сугышы фронтында: хәрәкәттәге армиянең хуҗалык һәм каравыл частьләрендә рядовой солдат булып хезмәт итә.
Армиядән кайткач, Ә. Еники берникадәр вакыт «Совет әдәбияты» журналында әдәби хезмәткәр, аннары Татарстан радио комитетында әдәби тапшырулар бүлеге редакторы булып эшли, 1950–1952 елларда исә Казан авиация техникумында татар теле укыта, 1953 елда ул бөтенләе белән профессиональ язучылык хезмәтенә күчә. 1946 елдан СССР Язучылар берлеге әгъзасы.

 Ә.Еникинең соңгырак чор әдәбияты бигрәк тә ике әсәре игътибарга лаек. Сүз”Әйтелмәгән васыять» исемле күләмле хикәя (1965) һәм “Соңгы китап” дигән автобиографик характердагы әсәр (1981- 1985) турында бара. Алар татар халкының милли рухы һәм язмышына караган мәсьәләләрне яктыртулары белән укучылар дикъкатен җәлеп иттеләр һәм милләт язмышы мәсьәләләренә, гомумән, татар әдәбиятында игътибар артуга булыштылар.”Әйтелмәгән васыятьтә” милли – рухи кыйммәтләрне белү һәм саклау татарны милләт буларак яшәтүнең мөһим чараларыннан берсе итеп карала. Икенче яктан автор хәзерге шәһәрләшү процессының кайбер замандашларны, бигрәк тә яшьләрне, милли җирлектән аеруын һәм шунлыктан аларның үз халкы язмышына һәм рухи кыйммәтләренә битараф манкортларга әверелүен күрсәтә. “Соңгы китапта”та да үзенең тормыш юлын, шәхси күргән – кичергәннәрен сурәтләү аша әдип шулай ук татарның милли тарихы һәм язмышы турында уйлана. Ә.Еники – ТАССРның Г.Тукай исемендәге Дәүләт бүләге лауреаты (1984). 2 нче дәрәҗә Ватан сугышы, Хезмәт Кызыл Байрагы, «Почет билгесе» орденнары һәм медальләр белән бүләкләнә. Өлкән язучыбыз Әмирхан Еники 2000 елның февралендә Казанда вафат булды.

**Биремнәр (Задания):**

1.Өстәмә чыганаклардан файдаланып Әмирхан Еникинең тормыш юлы турында укыгыз.

2. Ә.Еникинең тормыш юлы турында хронологик таблица төзегез.

**Список литературы:**

1. Ф.М.Мусина, З.Н.Хәбибуллина Татар әдәбияты.Рус телендә урта гомуми белем бирүче оешмаллар өчен. 11 нче сыйныф өчен дәреслек – хрестоматия(татар балалары өчен). Казан “Мәгариф”нәшрияты 2006 – 266 нчы бит.

2. Ф.Ф.Хәсәнова, Г.М.Сафиуллина Татар әдәбияты. Рус телендә урта гомуми белем бирү оешмалары өчен уку әсбабы (татар телен туган тел буларак өйрәнүче укучылар өчен) 11 нче сыйныф. Казан “Мәгариф – вакыт” нәшрияты ,2017.

3.Хисматова Л.К.,Гизатуллина Л.М. Татар әдәбияты. Рус телендә гомуми белем бирү оешмалары өчен электрон дәреслек ( татар телен туган тел буларак өйрәнүче укучылар өчен)- Казан Татарстан китап нәшрияты 2016 ел.

4.Ф.Г.Галимуллин, Л.И.Минһаҗева Татар әдәбияты. Рус телендә гомуми белем бирү оешмалары өчен электрон дәреслек (татар телен туган тел буларак өйрәнүче укучылар өчен)- Казан Татарстан китап нәшрияты 2016 ел.- 82 нче бит

5.А.Г.Махмудов, Н.Г.Гараева Татар әдәбияты=Татарская литература:Учебник хрестоматия для студентов сред.спец.учеб.заведений –Казань: Магариф, 2010.- 345 стр.

**Примечание**:

Ответы сдать в электронном формате **до 30.03.2020** на электронную почту tat402demidova@yandex.ru в теме письма указав номер группы и фамилию студента